CELEX: 32008D0466
Language: sk
Date: 2008-06-19 00:00:00
Title: 2008/466/ES: Rozhodnutie Komisie z  19. júna 2008 týkajúce sa finančného príspevku poskytnutého Spoločenstvom na rok 2008 v prospech pilotných projektov a prípravných činností v oblasti blaha zvierat

20.6.2008   
            
            
               SK
            
            
               Úradný vestník Európskej únie
            
            
               L 161/41
            
         
      ROZHODNUTIE KOMISIE
   
   z 19. júna 2008
   týkajúce sa finančného príspevku poskytnutého Spoločenstvom na rok 2008 v prospech pilotných projektov a prípravných činností v oblasti blaha zvierat
   (2008/466/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 49 ods. 6 písm. a) a b),
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 90,
   keďže:
   
               (1)
            
            
               Toto rozhodnutie predstavuje rozhodnutie o financovaní v zmysle článku 75 nariadenia (ES, Euratom) č. 1605/2002 a článku 90 nariadenia (ES, Euratom) č. 2342/2002.
            
         
               (2)
            
            
               Akčný plán Spoločenstva v oblasti ochrany a dobrých životných podmienok zvierat na roky 2006 – 2010 (3) ako jednu zo sfér činnosti definuje modernizáciu súčasných minimálnych noriem v oblasti ochrany a blaha zvierat v súlade s novými vedeckými poznatkami a sociálno-ekonomickými hodnoteniami, ako aj zabezpečenie účinného uplatňovania.
            
         
               (3)
            
            
               Európsky parlament pridelil 4 milióny EUR z rozpočtu Spoločenstva na rok 2008 na prípravnú akciu zameranú na kontrolné miesta (miesta oddychu). Súčasná sieť kontrolných miest nespĺňa skutočné potreby prepravcov, keďže v určitých lokalitách chýbajú a aj napriek úradným kontrolám majú mnohé z nich nízku úroveň kvality.
            
         
               (4)
            
            
               Prostredníctvom technickej expertízy a konzultácií so zainteresovanými stranami je potrebné stanoviť kritériá kvality kontrolných miest, ktoré sú definované v právnych predpisoch Spoločenstva, a tiež rozhodnúť, ktoré stratégie sú potrebné a európskej úrovni vyvinúť, aby ich mohli prepravcovia lepšie využívať. V najmenej troch členských štátoch, ktoré disponujú značným dopravným tokom v oblasti zvierat, by mali byť začaté prípravné kroky vrátane výstavby alebo renovácie kontrolných miest vysokej kvality.
            
         
               (5)
            
            
               Európsky parlament pridelil 1 milión EUR z rozpočtu Spoločenstva na rok 2008 na spustenie pilotného projektu v záujme zlepšenia metód živočíšnej výroby a zamerania sa na alternatívne možnosti kastrácie ošípaných a odstraňovania rohov dobytka.
            
         
               (6)
            
            
               V oblasti kastrácie ošípaných by projekt mal zahŕňať prebiehajúci výskum kastrácie a zamerať sa na jej praktický dosah tým, že sa vyvinie program, ktorým sa ustanoví európska harmonizovaná metóda na zistenie kančieho pachu na jatočnej linke za bežných obchodných podmienok a na posudzovanie obchodných aspektov uvádzania mäsa z nevykastrovaných zvierat na trh. Rozvoj týchto metód povzbudí farmárov k chovu nevykastrovaných zvierat a poskytne spoľahlivé a konzistentné informácie pre ďalší rozvoj rôznych alternatív chirurgickej kastrácie (predovšetkým „imunokastrácie“). Druhá časť štúdie sa podrobne zaoberá alternatívami odstraňovania rohov dobytka.
            
         
               (7)
            
            
               Jeden projekt bude zameraný na realizáciu prípravy akcie a jedna akcia sa bude týkať pilotného projektu. Financovanie takýchto krokov by malo byť predmetom jedného rozhodnutia.
            
         
               (8)
            
            
               Tieto kroky budú tvoriť súčasť budúceho rozvoja právnych predpisov Spoločenstva v oblasti blaha zvierat a tiež podporia kroky uvedené v akčnom pláne Spoločenstva na ochranu a blaho zvierat na roky 2006 – 2010 (4),
            
         ROZHODLA TAKTO:
   Článok 1
   Prípravná akcia uvedená v prílohe sa schvaľuje a je financovaná prostredníctvom rozpočtovej položky 17 04 03 03 rozpočtu Európskych spoločenstiev na rok 2008 do maximálnej výšky 4 000 000 EUR.
   Článok 2
   Pilotný projekt uvedený v prílohe sa schvaľuje a je financovaný prostredníctvom rozpočtovej položky 17 01 04 06 rozpočtu Európskych spoločenstiev na rok 2008 do maximálnej výšky 1 000 000 EUR.
   
      V Bruseli 19. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES) č. 1525/2007 (Ú. v. EÚ L 343, 27.12.2007, s. 9).
   
      (2)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).
   
      (3)  http://ec.europa.eu/food/animal/welfare/com_action_plan230106_en.pdf
   
      (4)  Oznámenie Komisie Európskemu parlamentu a Rade o akčnom pláne Spoločenstva na ochranu a blaho zvierat na roky 2006 – 2010, KOM(2006) 13 v konečnom znení.
   
      PRÍLOHA
      
         
            Oblasť:
          Bezpečnosť potravín, zdravie a blaho zvierat a zootechnika
      I.   Prípravná akcia v rámci rozpočtovej položky 17 04 03 03
      
         
            Právny základ:
          článok 49 ods. 6 písm. b) nariadenia Rady (ES, Euratom) č. 1605/2002
      1.   Podmienky pre žiadateľov
      Žiadosti sú obmedzené na tieto cieľové organizácie: konzorcium partnerov, do ktorého patrí aspoň:
      
                  —
               
               
                  jeden príslušný orgán členského štátu EÚ zodpovedný za schvaľovanie kontrolných miest podľa nariadenia (ES) č. 1255/1997,
               
            
                  —
               
               
                  jedna výskumná skupina so zameraním minimálne na aplikované vedy blaha hospodárskych zvierat a
               
            
                  —
               
               
                  jedna mimovládna organizácia medzinárodne aktívna v oblasti blaha zvierat minimálne v rámci EÚ.
               
            2.   Kritériá výberu
      
                  —
               
               
                  Finančná spôsobilosť žiadateľa
                  Žiadatelia musia preukázať finančnú spôsobilosť na uskutočnenie činnosti.
                  Žiadatelia musia predložiť doklad o potrebnom objeme vlastných zdrojov, ktoré doplnia požadované spolufinancovanie Spoločenstva.
               
            
                  —
               
               
                  Technická a odborná spôsobilosť žiadateľa
                  Žiadatelia musia disponovať technickou kapacitou a profesionálnou spôsobilosťou na vykonanie financovaného kroku. Sú povinní predložiť doklad o svojich znalostiach a skúsenostiach v oblasti infraštruktúry spojenej so zvieratami a ich prepravou. Mali by predložiť osvedčenie a opisy projektov a činností zrealizovaných za posledné tri roky, predovšetkým pokiaľ ide o projekty v tejto oblasti. Mali by tiež predložiť podrobné životopisy každého člena tímu v anglickom jazyku a preukázať riadiace schopnosti vedúceho projektu a manažéra, vrátane jeho/jej vzdelania, titulov a diplomov, pracovných skúseností, výskumnej práce a publikácií.
                  Žiadatelia musia preukázať, že žiadajúce príslušné vnútroštátne orgány v členských štátoch a organizácie sa zaväzujú plniť ciele projektu a podporovať zásadu zavedenia postupu certifikácie kontrolných miest, ktorý sa bude realizovať touto akciou. Sú povinní predložiť zoznam kontaktov a medzinárodných zúčastnených strán na konzultácie, najmä pokiaľ ide o certifikáciu, ktorej zdroje budú môcť čerpať počas vykonávania prípravnej akcie.
               
            3.   Kritériá udeľovania
      Uplatňujú sa nasledujúce všeobecné kritériá udeľovania:
      
                  —
               
               
                  primeranosť prístupu (20 %),
               
            
                  —
               
               
                  organizácia práce a stupeň zainteresovanosti príslušných orgánov/organizácií v členskom štáte, na ktoré sa akcia vzťahuje (30 %),
               
            
                  —
               
               
                  význam projektu na európskej úrovni a multiplikačný efekt (30 %),
               
            
                  —
               
               
                  nákladová efektívnosť projektu (20 %).
               
            Pokrytie viac ako troch členských štátov v 2. fáze kroku sa považuje za výhodu.
      4.   Úroveň spolufinancovania
      Prípravná akcia je rozdelená na dve fázy:
      
                  —
               
               
                  fáza 1 by mala obsahovať štúdiu uskutočniteľnosti, odporúčania a špecifikácie vytvorenia postupu certifikácie kontrolných miest s maximálnou pridelenou sumou 300 000 EUR, ktorá pokryje najviac 90 % oprávnených nákladov,
               
            
                  —
               
               
                  fáza 2 by mala obsahovať vytvorenie alebo renováciu pilotných kontrolných miest a hodnotenie experimentálneho postupu certifikácie kontrolných miest, ktoré je potrebné zosúladiť s požiadavkami EÚ pri maximálnej pridelenej sume 3 700 000 EUR, ktorá pokryje najviac 70 % celkových oprávnených nákladov činnosti. Tento krok sa týka najmenej troch členských štátov a závisí od schválenia štúdie uskutočniteľnosti vo fáze 1.
               
            5.   Časový plán
      Prípravný krok sa uskutoční prostredníctvom výzvy na predloženie návrhov. Výzva bude zverejnená v júni 2008 a potrvá tri mesiace. Rozhodnutie o udelení sa uskutoční koncom roka 2008 alebo začiatkom roka 2009.
      
         
            Rozpočtové prostriedky na rok 2008:
         
      
      17 04 03 03 – Kontrolné miesta (miesta oddychu) týkajúce sa prepravy zvierat: 4 000 000 EUR
      
         
            Počet plánovaných osobitných činností:
          Jedna výzva na predloženie návrhov.
      Táto činnosť sa riadi zásadami stanovenými v hlave VI prvej časti nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a v hlave VI prvej časti nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev.
      II.   Pilotný projekt v rámci rozpočtovej položky 17 01 04 06
      
         
            Právny základ:
          článok 49 ods. 6 písm. a) nariadenia Rady (ES, Euratom) č. 1605/2002.
      
         
            Rozpočtové prostriedky na rok 2008:
         
      
      17 01 04 06 – Pilotný projekt: zlepšené metódy živočíšnej výroby šetrnej k zvieratám: 1 000 000 EUR
      
         
            Počet plánovaných osobitných činností:
          Verejná výzva na predkladanie ponúk na zmluvu o poskytnutí služieb sa začne v júni 2008. Zmluva bude podpísaná koncom roka.
      Táto činnosť sa riadi zásadami stanovenými v hlave V prvej časti nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a v hlave V prvej časti nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev.